EkBass/fiwiki-20250220-pages-articles huggingface dataset:
Waylon

Willem Bijkerk (s. 20. huhtikuuta 1980 Apeldoorn, Alankomaat) on hollantilainen country- ja poplaulaja. Hänen taiteilijanimensä Waylon on peräisin hänen idoliltaan Waylon Jenningsiltä. The Common Linnets -duon jäsenenä Waylon sijoittui toiseksi Eurovision laulukilpailussa 2014. Hän edusti jälleen Alankomaita, tällä kertaa sooloartistina, vuoden 2018 Eurovision laulukilpailussa Lissabonissa. Hänen edustuskappaleensa on nimeltään "Outlaw in ’Em". == Ura == Bijkerk aloitti uransa vuonna 1995 kun hän lauloi lasten tv-ohjelmassa Telekidsissä "Harry Stallion" -nimisen kappaleen kertosäkeen. Lapsuudesta asti Bijkerk oli inspiroitunut country- musiikista ja hän soitti rumpuja yhdessä West Virginian Railroad -nimisen bändin kanssa. Vuonna 1997 hän sopi yhteistyöstä levy-yhtiö EMI Recordsin kanssa ja meni Nashvilleen nauhoittamaan albumiaan. Albumi ei kuitenkaan tullut valmiiksi. Vuonna 2001 hän asui ja työskenteli Yhdysvalloissa, jossa hän esiintyi myös yhdessä idolinsa Waylon Jenningsin kanssa. Kun Jennings kuoli vuonna 2002 Bijkerk muutti takaisin Alankomaihin. Bijkerk kehitti taitojansa pidemmälle Lisa Borayn kanssa. Palattuaan Yhdysvalloista hän liittyi coverbändiin nimeltä Santa Rosa. Hän lauloi myös bändissä nimeltä Millstreet. Vuonna 2005 Bijkerk ja Rachel Kramer esiintyivät duona nimeltä Rachel & Waylon kappaleella "Leven als een beest" Alankomaiden euroviisukarsinnoissa. == Eurovision laulukilpailu 2014 == Yhdessä Ilse DeLangen kanssa Bijkerk oli Alankomaiden euroviisuedustaja vuoden 2014 Eurovision laulukilpailussa Kööpenhaminassa. He muodostivat duon nimeltä The Common Linnets ja esittävät kappaleen nimeltä "Calm After the Storm" saavuttaen toisen sijan 238 pisteellä. == Eurovision laulukilpailu 2018 == 9\. marraskuuta 2017 ilmoitettiin Bijkerkin edustavan jälleen Alankomaita vuoden 2018 Eurovision laulukilpailussa, mutta tällä kertaa sooloartistina. == Diskografia == === Albumit === * 2009 - Wicked Ways (platinaa) * 2011 - After All * 2014 - Heaven After Midnight * 2016 - Seeds * 2018 - The World Can Wait * 2019 - Human === Singlet === * 2009 - Wicked Way * 2009 - Hey * 2010 - Happy Song * 2010 - Nothing To Lose * 2011 - The Escapist * 2012 - Lose It * 2012 - Lucky Night * 2014 - Giving Up Easy * 2014 - Grasping Song * 2014 - Love Drunk * 2016 - Mis je zo graag * 2016 - Our Song * 2018 - Outlaw in 'Em == Lähteet == == Aiheesta muualla == * Waylonin kotisivut Luokka:Alankomaalaiset poplaulajat Luokka:Alankomaalaiset rocklaulajat Luokka:Alankomaiden euroviisuedustajat Luokka:Vuoden 2014 euroviisuedustajat Luokka:Vuoden 2018 euroviisuedustajat Luokka:Vuonna 1980 syntyneet Luokka:Elävät henkilöt
Dreaming Out Loud

Dreaming Out Loud on yhdysvaltalaisen rockyhtyeen OneRepublicin 20. marraskuuta 2007 julkaistu ensimmäinen studioalbumi. Albumin ensimmäisenä singlenä julkaistiin ”Apologize”, joka pääsi singlelistojen kärkeen lukuisissa maissa. Neljä muuta singleä ei saavuttanut samanlaista suosiota. == Vastaanotto == Dreaming Out Loud sai musiikkikriitikoilta vaihtelevaa palautetta. Allmusicin Andrew Leahey antoi albumille kolme tähteä viidestä huomauttaen sen olevan mielikuvitukseton. Blogcritics antoi hyvin positiivisen arvion: ”Dreaming Out Loud on täynnä toiveikkaita balladeja ja pari rockkappaletta, se paljastaa OneRepublicin musiikillisen lahjakkuuden.” PopMattersin arviossa albumin tuotantoa kehuttiin, mutta arvostelun mukaan yhtyeen laulajan, Ryan Tedderin, kappaleet ja ääni on jo kuultu, eivätkä ne tarjoa mitään uutta. === Arvostelut === *Allmusic: *BBC: negatiivinen *Blogcritics: positiivinen *Digital Spy: *PopMatters: 4/10 *Rolling Stone: == Kappaleet == == Listasijoitukset == Lista (2007/2008) Korkein sijoitus Alankomaat 71 Australia 4 Espanja 55 Irlanti 4 Iso-Britannia 2 Italia 29 Itävalta 14 Puola 32 Ranska 76 Ruotsi 49 Saksa 7 Sveitsi 8 Tanska 3 Uusi- Seelanti 3 Yhdysvallat 14 == Lähteet == Luokka:Vuoden 2007 esikoisalbumit Luokka:OneRepublicin albumit
Shine (Natália Kellyn kappale)

Shine on itävaltalaislaulaja Natália Kellyn kappale. Kappaleen ovat säveltäneet Andreas Grass, Nikola Paryla sekä Alexander Kahr ja sanoittaneet Grass, Paryla ja Natália Kelly itse. Shine edusti Itävaltaa Eurovision laulukilpailussa 2013 Ruotsin Malmössä. Kelly osallistui kappaleella ensimmäiseen semifinaaliin 14. toukokuuta 2013. Kappale jäi 16 osallistujan joukossa sijalle 14 eikä päässyt finaaliin. == Kappaleet == Shine (Remix) - EP # # # # ==Listasijoitukset== Lista Paras sijoitus Ö3 Austria Top 40 26 ==Lähteet== Luokka:Itävallan euroviisuedustuskappaleet Luokka:Vuoden 2013 euroviisuedustuskappaleet
Mižerja

Mižerja on kroatialaisen lauluryhmä Klapa s Moran kappale. Mižerja edusti Kroatiaa Eurovision laulukilpailussa 2013 Ruotsin Malmössä. Klapa s Mora osallistui kappaleella ensimmäiseen semifinaaliin 14. toukokuuta 2013. Kappale jäi 16 osallistujan joukossa sijalle 13 eikä päässyt finaaliin. ==Lähteet== Luokka:Kroatian euroviisuedustuskappaleet Luokka:Vuoden 2013 euroviisuedustuskappaleet
Straight Into Love

Straight Into Love on yhdysvaltalaislaulaja Hannah Mancinin kappale. Straight Into Love edusti Sloveniaa Eurovision laulukilpailussa 2013 Ruotsin Malmössä. Mancini osallistui kappaleella ensimmäiseen semifinaaliin 14. toukokuuta 2013. Kappale jäi 16 osallistujan joukossa viimeiseksi kahdeksalla pisteellä eikä päässyt finaaliin. ==Lähteet== Luokka:Slovenian euroviisuedustuskappaleet Luokka:Vuoden 2013 euroviisuedustuskappaleet
Pora (täsmennyssivu)

Pora voi tarkoittaa seuraavia: * pora, reiän tekemiseen (poraamiseen) käytettävä työkalu tai kone * Pora ("On aika"), Ukrainassa vuonna 2004 syntynyt ylioppilasliike * PORA-PRP, Ukrainassa toiminut vaaliryhmittymä * PoRa, Polyteknikkojen Raittiusseura
Saksan 10. jalkaväkidivisioona

Saksan 10. jalkaväkidivisioona () oli Saksan armeijan yhtymä toisessa maailmansodassa. == Perustaminnen == Wehrkreis VII perusti 1. lokakuuta 1934 Regensburgissa divisioonan peitenimellä Kommandant von Regensburg, jonka nimi vaihdettiin 15. lokakuuta 1935 Saksan irtautuessa Versailles'n rauhan rajoituksista 10. jalkaväkidivisioonaksi. Divisioonan esikunta oli sijoitettu Regensburgiin. == Palvelus == Maaliskuun ensimmäisellä viikolla 1938 divisioonassa toimeenpantiin hälytys ja se siirrettiin Passaun alueelle, josta se eteni 12. maaliskuuta Itävaltaan. Divisioona saapui 18. maaliskuuta Wieniin, jonka kasarmeihin se majoittui. Maaliskuussa 1939 divisioona osallistui Tšekkoslovakian miehitykseen. Se asetettiin liikekannalle 26. elokuuta ja divisioona ryhmittyi Sleesiaan valmiina ylittämään Puolan rajan. Divisioona ylitti rajan 1. syyskuuta Breslaun koillispuolelta. Puolan sotaretken jälkeen se jäi Varsovaan miehitysjoukoksi. JOulukuussa divisioona siirtyi OKH:n reserviksi Marburgiin. Taisteluiden Ranskasta alkaessa divisioona kuului 16. armeijaan, kunnes se siirrettiin 19. toukokuuta 1940 12. armeijaan. Divisioona taisteli Kaakkois-Ranskassa kuten Verdunissa. Sotatoimien päätyttyä divisioona jäi Ranskaan, josta se siirrettiin syyskuussa kotikasarmeille motorisoitavaksi. Divisioona luovutti jalkaväkirykmentti 85:n ja kenttätykistörykmentti 10:n III patteriston 5. vuoristodivisioonalle sekä vastaanotti jalkaväkirykmentti 134. Organisaation muutos saatiin päätökseen 1. toukokuuta 1941 ja divisioona siirtyi Puolaan. Operaatio Barbarossan alkaessa divisioona ylitti 22. kesäkuuta 1941 Neuvostoliiton rajan. Divisioona nimettiin 16. kesäkuuta 1943 10. panssarikrenatööridivisioonaksi. Elokuussa 1944 divisioona tuhoutui Kiovan taistelussa. Se perustettiin lokakuussa Saksassa osittain uudelleen, jonka jälkeen divisioona lähetettiin rintamalle taisteluosastona. Se tuhoutui uudelleen Puolassa tammikuussa 1945, minkä jälkeen se perustettiin uudelleen helmikuussa. Divisioonaan jäänteet antautuivat puna-armeijalle Tšekkoslovakiassa sodan lopulla. == Komentajat == ;10. (motorisoidun) jalkaväkidivisioonan komentajatLexikon Der Wehrmacht 10. jalkaväkidivisioona *kenraaliluutnantti Alfred Waeger perustaminen - 1. maaliskuuta 1938 *kenraaliluutnantti Conrad von Cochenhausen 1. maaliskuuta 1938 - 5. lokakuuta 1940 *kenraaliluutnantti Friedrich-Wilhelm von Loeper 5. lokakuuta 1940 - 15. huhtikuuta 1942 *eversti Hans Traut 15. -25. huhtikuuta 1942 *kenraaliluutnantti August Schmidt 25. huhtikuuta 1942 - uudelleen nimeämiseen ;10. panssarikrenatööridivisioonan komentajatLexikon der Wehrmacht 10. panssarikrenatööridivisioona: *kenraaliluutnantti August Scmidt 23. kesäkuuta 1943 *kenraaliluutnantti Hans Mikosch 2. lokakuuta 1943 *kenraaliluutnantti August Schmidt 23. lokakuuta 1943 *kenraalimajuri Walter Herold syyskuu 1944 *eversti Alexander Vial 28. marraskuuta 1944 *kenraalimajuri Karl-Richard Kossmann tammikuu 1945 == Lähteet == * === Viitteet === 10 Luokka:Regensburgin historia
Mickey Hargitay

thumb|Mickey Hargitay vuonna 1964. Mickey Hargitay alk. Miklós Hargitay, 6. tammikuuta 1926 Budapest – 14. syyskuuta 2006 Los Angeles) oli unkarilaissyntyinen amerikkalainen kehonrakentaja ja elokuvanäyttelijä. Hargitay pakeni toisen maailmansodan jälkeen Unkarista Yhdysvaltoihin. Hän harrasti kehonrakennusta ja voitti NABBAn Mr. Universe -kilpailun vuonna 1955. Hän aloitti näyttelijänuransa Mae Westin showkiertueilla ja esiintyi vaimonsa Jayne Mansfieldin rinnalla elokuvassa Houkuttelevat huulet (Will Success Spoil Rock Hunter?, 1957). Pariskunta teki Italiassa elokuvan Herkules ja rakkauden kuningatar vuonna 1960. Hargitay näytteli sen jälkeen useissa italialaisissa viihde-elokuvissa. Hän vetäytyi julkisuudesta 1970-luvun alussa. Hargitayn tytär on televisionäyttelijä Mariska Hargitay. Arnold Schwarzenegger esitti Hargitayta vuoden 1980 televisioelokuvassa The Jayne Mansfield Story. ==Elokuvia== * Herkules ja rakkauden kuningatar, 1960 * La vendetta dei gladiatori, 1964 ==Lähteet== ==Aiheesta muualla== * Muscle Memory: Mickey Hargitay * Luokka:Yhdysvaltalaiset elokuvanäyttelijät Luokka:Unkarilaiset näyttelijät Luokka:Yhdysvaltalaiset kehonrakentajat Luokka:Vuonna 1926 syntyneet Luokka:Vuonna 2006 kuolleet
KSS

Lyhenne KSS viittaa seuraaviin: * KSS, Keskussotilassairaala, joita olivat KSS 1 eli Tilkka Helsingissä ja KSS 2 Lahdessa * Kuopion SalibandySeura ry, nykyään Salibandyseura Welhot ry * Kouvolan Seudun Sähkö Oy, nykyään KSS Energia Oy, sähköyhtiö
Fame (vuoden 1980 elokuva)

Fame on yhdysvaltalainen 1980 ensi-iltansa saanut elokuvamusikaali, jonka ohjasi Alan Parker. Elokuva seuraa muutaman teini-ikäisen taidelukion opiskelijan elämää New Yorkissa. Elokuvan koulun esikuva on Fiorello LaGuardia High School of Music and Art and Performing Arts New Yorkin Manhattanilla. Yhdysvalloissa elokuvaa näytettiin ensi-illassa vain kolmessa teatterissa, joten elokuvan ensimmäisen viikon tuotto oli hieman yli 118 000 dollaria. Kaikkiaan vuoden 1980 aikana elokuva keräsi pääsylipputuloja yksin Yhdysvalloissa 21 202 829 dollaria. Elokuva on esitetty Suomessa televisiosta neljästi, YLE TV1:llä 1988 ja 1994 sekä Nelosella 1999 ja 2000. == Näyttelijät == ;Oppilaat ;Opettajat ==Arvioita== Video-oppaassa vuodelta 1994 Fame saa kolme tähteä viidestä, mikä vastaa sanallista arviota ”hyvä”. Iltalehden Heikki Eteläpää piti elokuvan valtteina hyvään musiikkiin synkattua kerronnan rytmiä ja näyttelijäsuoritusten raikkautta, mutta juonenkäänteiltään ja hahmojen kehittelyltään Fame oli hänestä kuitenkin kovin totunnainen, jopa banaali. American Film Institute valitsi elokuvan vuonna 2006 listalleen sadasta kaikkien aikojen innostavimmasta yhdysvaltalaiselokuvasta.AFI’s 100 Most Inspiring Films of All Time, American Film Institute 2006. Viitattu 16.2.2023. ==Lähteet== ==Aiheesta muualla == * Luokka:Vuoden 1980 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset elokuvamusikaalit Luokka:Yhdysvaltalaiset nuortenelokuvat Luokka:Parhaan musiikin Oscar-palkinnon saaneet elokuvat Luokka:Parhaan laulun Oscar-palkinnon saaneet elokuvat Luokka:New Yorkissa tapahtuvat elokuvat Luokka:Metro-Goldwyn-Mayerin elokuvat Luokka:Elokuvat koulusta ja koulutuksesta
Elohopeasyanidi

Elohopea(II)syanidi, tunnetaan myös nimellä elohopeasyanidi, on typen, hiilen ja elohopean muodostama yhdiste. Se on väritön, hajuton, ja erittäin myrkyllinen valkoinen jauhe jolla on metallinen maku. Yhdiste hajoaa 320 °C:n lämpötilassa disyaaniksi ja siitä sublimoituu myrkyllisiä elohopeahöyryjä. Elohopeasyanidi liukenee erittäin hyvin poolisiin liuottimiin, kuten veteen, alkoholiin ja ammoniakkiveteen. Se liukenee huonosti eetteriin, eikä liukene esimerkiksi bentseeniin, öljyihin ja muihin veteen liukenemattomiin yhdisteisiin. Yhdiste hajoaa äkillisesti joutuessaan tekemisiin happojen kanssa, jolloin muodostuu vetysyanidia. Elohopeasyanidi tummuu sen ollessa pitkään valossa. Yhdiste myös reagoi voimakkaasti hapettimien, metallikloraattien, perkloraattien, nitraattien ja nitriittien kanssa, jolloin syntyy hyvin voimakas räjähdys. Yhdistettä voidaan valmistaa vetysyanidin ja elohopea(II)oksidin välisellä reaktiolla. Elohopeasyanidi on yksi myrkyllisimmistä yhdisteistä sen ollessa syanidi, ja sen sisältämän elohopean vuoksi. == Lähteet == == Aiheesta muualla == *PubChem: Mercuric cyanide *Toxin and Toxin Target Database (T3DB): Mercury(II) cyanide *ChemBlink: Mercuric Cyanide Luokka:Elohopeayhdisteet Luokka:Myrkylliset kemikaalit Luokka:Syanidit
Rullakiekon maailmanmestaruuskilpailut 2012

Rullakiekon maailmanmestaruuskilpailut 2012 järjestettiin Saksassa. Maailmanmestaruuden voitti Kanada, joka päihitti isäntämaan finaalissa lukemin 9-5. Pronssia sai Suomi, joka voitti Slovenian pronssiottelussa maalein 9-4. I divisioonan mestaruuden voitti Slovakia, hopealle pääsi Unkari ja pronssille Itävalta. ==Joukkueet ja lohkot== Mestaruuskisat oli jaettu kahteen divisioonaan ja edelleen neljään lohkoon. Lohkot A ja B pelasivat maailmanmestaruudesta ylemmässä divisioonassa ja lohkot C ja D pelasivat 1-divisioonan mestaruudesta ja noususta ylempään lohkoon. Vastaavasti ylemmän lohkon viimeinen pudotettiin 1-divisioonaan. 1-divisioonan kaksi viimeistä joukkuetta putosivat pois mestaruuskisoista. Ylempi divisioona === Lohko A === * * * * === Lohko B === * * * * 1-divisioona === Lohko C === * * * * === Lohko D === * * * * ==Lopputulokset== Sija Joukkue 1 2 3 4\. 5\. 6\. 7\. 8\. ;1-divisioona Sija Joukkue 1 2 3 4\. 5\. 6\. 7\. 8\. Luokka: Rullakiekon maailmanmestaruuskilpailut Luokka:Vuoden 2012 urheilu
Pohjolan tuulet

”Pohjolan tuulet” on suomalaisen Kuningasidea-yhtyeen kappale, joka julkaistiin yhtyeen syyskuussa 2014 julkaistavan Nimi on enne -albumin ensimmäisenä singlenä 16. toukokuuta 2014. Kappale sai kuitenkin ensiesityksensä jo 30. huhtikuuta 2014 Suorana: Kortesmäki -ohjelmassa. Kappaleen on säveltänyt ja sanoittanut Toni Kimpimäki sekä Väinö Wallenius ja sitä on ollut sanoittamassa myös Pauli Korjus. Kappaleesta julkaistiin 27. toukokuuta 2014 Anssi Kömin ohjaama musiikkivideo. Julkaisunsa jälkeen kappale on noussut soitetuimmaksi radiokappaleeksi ja latauslistan 20:nneksi. == Kappaleet == # == Listasijoitukset == Lista Paras sijoitus Suomen virallinen singlelista – Suomen virallinen latauslista 20 Suomen radiolista 1 == Lähteet == Luokka:Kuningasidean kappaleet Luokka:Vuoden 2014 kappaleet
Hurtsin diskografia

Tämä on englantilaisen synthpopduo Hurtsin diskografia. Hurts on tähän päivään mennessä julkaissut muun muassa kaksi studioalbumia ja 11 singleä. Yhtyeen ensimmäinen studioalbumi, Happiness, myi maailmanlaajuisesti yli kaksi miljoonaa kopiota. ==Albumit== ===Studioalbumit=== Nimi Julkaisutiedot Myynti Sertifikaatio (Hopea-, kulta- ja platinalevyt) Happiness *Julkaistu: 27. elokuuta 2010 *Levy-yhtiöt: Major Label, RCA *Formaatti: CD, LP, Digitaalinen *Iso-Britannia: 169,710 *Maailma: 2,000,000 *BPI: Kultaa *BVMI: 2x Platinaa *IFPI AUT: Kultaa *IFPI FIN: Platinaa *IFPI SWI: Kultaa Exile *Julkaistu: 8. maaliskuuta 2013 *Levy-yhtiöt: Major Label *Formaatti: CD, LP, Digitaalinen — — Surrender *Julkaistu: 9. lokakuuta 2015 Desire *Julkaistu: 29. syyskuuta 2017 Faith *Julkaistu: 4. syyskuuta 2020 == Singlet == Vuosi Single Latauslista (FIN) Singlelista (FIN) Singlelista (SWE) Singlelista (UK) Singlelista (AUT) Singlelista (GER) Singlelista (SWI) Albumi 2010 "Better Than Love" 27 – – 50 57 – – Happiness "Wonderful Life" 14 15 30 21 6 2 4 "Stay" – 22 – 50 4 3 6 "All I Want for Christmas Is New Year's Day" – – – – 67 – – 2011 "Sunday" – – – 57 – – – "Illuminated"/"Better Than Love" – – – 68 – – – "Blood, Tears & Gold" – – – – 45 39 54 2013 "Miracle" 24 – – 120 43 23 27 Exile "Blind" – – – 180 60 52 – "Somebody to Die For" – – – – 57 46 62 2015 "Some Kind of Heaven" – – – – – – – Surrender "Rolling Stone" – – – – – – – "Lights" – – – – – – – "Slow" – – – – – – – "Wish" – – – – – – – 2017 "Beautiful Ones" – – – – – – – Desire "Ready to Go" – – – – – – – "Chaperone" – – – – – – – 2020 "Voices" – – – – – – – Faith "Suffer" – – – – – – – "Redemption" – – – – – – – "Somebody" – – – – – – – === Vierailevana artistina === Vuosi Single Latauslista (FIN) Singlelista (FIN) Singlelista (SWE) Singlelista (UK) Singlelista (AUT) Singlelista (GER) Singlelista (SWI) Albumi 2010 "Under Control" Calvin Harris ja Alesso feat. Hurts 9 6 8 1 12 24 34 TBA ==EP:t== Nimi Julkaisutiedot The Belle Vue EP *Julkaistu: 9. heinäkuuta 2010 *Levy-yhtiöt: Major Label *Formaatti: Digitaalinen == Musiikkivideot == Vuosi Kappale Ohjaaja 2009 "Wonderful Life" Hurts 2010 "Blood, Tears & Gold" "Better Than Love" W.I.Z. "Wonderful Life (toinen versio)" Dawn Shadforth "Stay" Dave Ma "All I Want for Christmas Is New Year's Day" Diamond Dogs 2011 "Sunday" W.I.Z. "Illuminated" Giorgio Testi "Blood, Tears & Gold" (toinen versio) Hurts 2013 "Miracle" (ensimmäinen versio) Chris Turner "Miracle" (toinen versio) Frank Borin "Blind" Nez Khammal "Somebody to Die For" Frank Borin "Under Control" Emil Nava 2015 "Some Kind of Heaven" Chino Moya "Lights" Dawn Shadforth "Wish" Bryan Adams "Wings" Dawn Shadforth 2017 "Beautiful Ones" Tim Mattia "Ready to Go" Thomas James "Chaperone" Frederick Lloyd 2020 "Redemption" "Somebody" Grandmas ==Lähteet== Hurts
California Nights

”California Nights” on brittiläisen Sweet-yhtyeen esittämä kappale vuodelta 1978. Se julkaistiin yhtyeen albumilla Level Headed sekä erikseen singlenä, joka nousi Länsi-Saksassa listasijalle 23 ja Yhdysvalloissa sijalle 76. Se oli siten yhtyeen viimeinen hitti Billboard Hot 100 -listalla. Britanniassa ja Manner-Euroopassa singlen julkaisi Polydor Records, Yhdysvalloissa Capitol Records.Väistö & Perttunen: s. 140. Eagles-yhtyeen tuotantoon verrattu kappale on merkitty yhdessä tekemäksi, mutta suurin osa siitä on basisti Steve Priestin käsialaa. Hän myös laulaa sen. ”California Nights” oli myös teemallisesti enteellinen, sillä Priest muutti 1980-luvulla ensin New Yorkiin ja sitten Kaliforniaan.Väistö & Perttunen: s. 64. Singlen B-puolella on kappale ”Show Me the Way”, joka oli alkujaan Off the Record -albumin ”Laura Lee” -kappaleeseen tehty jatko-osa. Vaikka yhtye oli kertonut luopuneensa hard rockista, palasi se siihen vielä tällä kappaleella.Väistö & Perttunen: s. 66. Kokonainen versio ”Laura Lee (Show Me the Way)” on sittemmin julkaistu yhtyeen harvinaisuuksia sisältävillä kokoelmilla.Väistö & Perttunen: s. 59. == Lähteet == * === Viitteet === == Aiheesta muualla == *Promovideo yhtyeen virallisella YouTube-kanavalla Luokka:Sweetin kappaleet Luokka:Vuoden 1978 kappaleet
Yamaman taistelu

thumb|Kartta Ridda-sodan taisteluista Yamaman taistelu oli vuonna 633 käyty taistelu Yamaman alueella (nykyisen Saudi-Arabian itäosassa). Taistelu oli osa profeetta Muhammedin kuoleman jälkeen muslimien ja beduiinien välillä syttyneitä Ridda-sotia. Taistelu päättyi muslimien voittoon. Yamaman taistelu on merkittävässä roolissa islamin historiassa, sillä perimätiedon mukaan Koraani päätettiin taistelun jälkeen koota ensimmäistä kertaa kirjoitettuun muotoon. Perimätiedon mukaan taistelussa kuoli lukuisia hafizeja, eli Koraanin ulkoaosaajia, ja muslimien keskuudessa syntyi pelko siitä, että osa Koraanin osista voisi unohtua, ellei Koraania kirjattaisi pian kokonaan ylös. == Historiatieteen näkemyksiä == Nykyaikaisessa historiantutkimuksessa tarinan todenperäisyyttä on epäilty, koska perimätiedon mukana kulkeneissa listoissa taistelussa kuolleista muslimeista ei ole mukana nykyaikana tunnettuja hafizeja. Islamin tutkimuksen professori Jaakko Hämeen-Anttilan mukaan kuitenkin jo yhden taitavan hafizin kuolema olisi voinut saada muslimit kokoamaan Koraania muistiin. Tarinat Ridda-sodista on myös kokonaisuudessaan asetettu kyseenalaisiksi, ja niitä on pidetty arabien myöhemmin luomana tarinaperinteenä. Orientalisti K-H Ohlig on muiden ohella huomauttanut niitä koskevien lähdetietojen myöhäisyydestä. == Katso myös == * Koraani#Koraanin ensimmäinen kokoaminen * Muhammedin historiallisuus == Lähteet == * Hämeen- Anttila, Jaakko: Johdatus Koraaniin. Gaudeamus, 1997. s. 76–77. * Luokka:Islamin historia Luokka:Arabien valtakunnan taistelut
Phoebe Stänz

Phoebe Stänz (s. 7. tammikuuta 1994 Zetzwil, Sveitsi) on sveitsiläinen jääkiekkoilija, joka pelaa NCAA-joukkue Yale Bulldogsissa. Hän oli mukana voittamassa pronssia talviolympialaisissa 2014. Luokka:Sveitsiläiset jääkiekkoilijat Luokka:Sveitsiläiset olympiamitalistit Luokka:Vuonna 1994 syntyneet Luokka:Elävät henkilöt
Exile (Hurtsin albumi)

Exile on englantilaisen synthpopduo Hurtsin toinen studioalbumi, joka julkaistiin 8. maaliskuuta 2013. Albumin pääsingle, ”Miracle”, julkaistiin 11. tammikuuta 2013. Sitä seurasi toinen single, ”Blind”, toukokuussa. Kolmas ja viimeinen single, ”Somebody to Die For”, julkaistiin heinäkuussa 2013. Exilen paras sijoitus Britannian albumilistalla oli yhdeksäs sija. Suomessa se debytoi virallisen albumilistan toisella sijalla. Se pääsi kymmenen parhaan joukkoon myös kahdeksassa muussa maassa. ==Kappaleet== == Arvostelut == * Metacritic: 59/100Metacritic aggregate * Allmusic: Allmusic review * The Independent: The Independent * Nuorgam: 60/100Nuorgam * Rytmi: Rytmi * Soundi: Soundi == Listasijoitukset == Lista (2013) Korkein sijoitus Alankomaat 20 Belgia 24 Espanja 25 Irlanti 34 Iso-Britannia 9 Italia 34 Itävalta 4 Puola 3 Ruotsi 17 Saksa 3 Suomi 2 Sveitsi 2 ==Lähteet== Luokka:Vuoden 2013 albumit Luokka:Hurtsin albumit
Haldor Halderson

Harold ”Slim” Halderson (7. tammikuuta 1898 Winnipeg, Manitoba, Kanada – 1. elokuuta 1965) oli kanadalainen jääkiekkoilija, joka pelasi kesäolympialaisissa 1920. Halderson voitti uransa aikana olympiakultaa kaikkien aikojen ensimmäisessä olympialaisissa järjestetyssä jääkiekkoturnauksessa. Hän voitti Stanley Cupin vuonna 1925. == Saavutukset == * Allan Cupin mestaruus 1920 * Olympiakulta 1920 * PCHA:n toinen tähdistöjoukkue 1922 * PCHA:n ensimmäinen tähdistöjoukkue 1923 * Stanley Cup 1925 * AHA:n ensimmäinen tähdistöjoukkue 1930, 1936 ja 1937 Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Jääkiekon maailmanmestarit Luokka:Vuonna 1898 syntyneet Luokka:Vuonna 1965 kuolleet
Erik Durm

Erik Durm (s. 12. toukokuuta 1992 Pirmasens) on saksalainen jalkapalloilija, joka edustaa Bundesliigan Eintracht Frankfurtia. Viitattu 14.7.2020. Hän on aiemmin edustanut Mainzia, jossa hän pääsi pelaamaan vain nuoriso- ja reservijoukkueissa, Borussia Dortmundia kausina 2012–2018 ja englantilaisseura Huddersfield Townia kaudella 2018–2019.//www.htafc.com/news/2018/july/transfer-erik-durm-joins-from- dortmund/ Durm voi pelata laitapuolustajana tai laitalinkkinä. Durm on kauden 2019–2020 loppuun mennessä pelannut Bundesliigassa 73 ottelua, joissa hän on tehnyt kaksi maalia, ja Englannin Valioliigassa 28 ottelua. Hän voitti Saksan cupin Borussia Dortmundin joukkueessa vuonna 2017. Hän on pelannut Mestarien liigassa 15 ottelua ja Eurooppa-liigassa viisi ottelua. Durm valittiin Saksan maajoukkueeseen vuoden 2014 MM-kilpailuihin vaikka oli pelannut ennen lopputurnausta vain yhden A-maaottelun. MM-turnauksessa, jossa Saksa voitti maailmanmestaruuden, hän ei päässyt kentälle. Hän pelasi vuonna 2014 kaikkiaan seitsemän maaottelua eikä ole sen jälkeen päässyt pelaamaan maajoukkueessa. == Lähteet == Luokka:Saksalaiset jalkapalloilijat Luokka:Jalkapallon maailmanmestarit Luokka:Vuonna 1992 syntyneet Luokka:Elävät henkilöt
Christian Forss (albumi)

Christian Forss on Suomen Idols-kilpailuun ensimmäisellä tuotantokaudella osallistuneen Christian Forssin vuonna 2004 julkaistu esikoisalbumi. Albumi nousi Suomen viralliselle albumilistalle kuudeksi viikoksi, parhaimmillaan kuudenneksi (36/2004). Albumi on myynyt kultaa. Albumilta julkaistiin kaksi singleä. Ensimmäinen single ”That's How It Goes” julkaistiin 28. toukokuuta 2004. Singlelistalle se nousi viideksi viikoksi ja oli parhaimmillaan listan 12:s (29/2004). Toinen single ”Unforgettable” nousi singlelistalle neljäksi viikoksi ja oli listalla parhaimmillaan neljäs (33/2004). Single myi lopulta kultaa. Radiosoitossa ”Unforgettable” nousi kuudenneksi soitetuimmaksi kappaleeksi. == Kappaleet == == Lähteet == Luokka:Vuoden 2003 esikoisalbumit Luokka:Christian Forssin albumit
Jänikset (suku)

Jänikset (Lepus) on jäniseläinten suku, johon kuuluu noin 30 lajia. Lajien esiintymisalue on laaja ja taksonomia kiistanalainen, sillä ei ole selvää mitkä ovat alalajeja, mitkä varsinaisia lajeja. Niitä on aiemmin jaettu kahdeksaan alasukuun, mutta jaosta on nyttemmin luovuttu.Flux & Aneerman, s. 61. == Ulkonäkö ja koko == Jäniksillä on yleisesti ottaen pidemmät korvat, pidemmät takajalat ja hiukan pidempi häntä kuin muilla jäniseläimillä. Suvussa on kaksi mustaa lajia, muiden väritys on tyypillisesti ”agouti”, eli selästä harmaanruskea ja vatsapuolelta hyvin vaalea. Pohjoisen ja vuoristoalueiden lajit vaihtavat väriä talvisin valkoiseksi. Tyypillisesti jänikset ovat suurempia kylmemmässä ilmastossa siten, että pohjoiset lajit painavat noin viisi kilogrammaa, lauhkean ilmaston jänikset noin kolme kilogrammaa ja päiväntasaajan seudun jänikset noin kaksi kilogrammaa. Suvun pienin laji on kuitenkin lumikenkäjänis, joka on 36–52 senttimetriä pitkä ja painaa noin 1,3 kilogrammaa. Suurimpiin lajeihin kuuluu napajänis, joka voi kasvaa 68 senttimetriä pitkäksi ja painaa jopa seitsemän kilogrammaa. == Levinneisyys ja elinympäristö == Jäniksiä tavataan kaikkialla Euroopassa, Aasiassa, Afrikassa, Grönlannissa ja Pohjois-Amerikassa. Useimmat lajit viihtyvät aukeissa maisemissa. Perinteisen maanviljelyn aukeat maisemat ovat sopineet niille hyvin, mutta tehomaaviljelyn käyttämät aineet ovat haitaksi. == Ravinto ja käyttäytyminen == Jänikset ovat lähes poikkeuksetta kasvinsyöjiä. Ne nöpöttävät päiväsaikaan piilossa pensaikossa ja juoksevat pakoon avoimelle alueelle vaaran uhatessa, toisin kuin kanit, jotka pakenevat koloihin.Flux & Aneerman, s. 62. Useimmat jänisnaaraat saavat vuodessa noin kymmenen poikasta, mutta pohjoisessa on tyypillisempää, että syntyy muutamia suurehkoja poikueita, kun taas etelässä poikaset syntyvät yksi tai kaksi kerrallaan.Flux & Aneerman, s. 63. ==Lajit== Jänisten sukuun kuuluu Animal Diversity Webin mukaan seuraavat lajit: *kaktusjänis Lepus alleni *lumikenkäjänis Lepus americanus *napajänis Lepus arcticus *japaninjänis Lepus brachyurus *mustahäntäjänis Lepus californicus *valkokylkijänis Lepus callotis *kapinrusakko Lepus capensis *espanjanrusakko Lepus castroviejoi *(yunnaninjänis) Lepus comus *(koreanjänis) Lepus coreanus *korsikanrusakko Lepus corsicanus *rusakko Lepus europaeus *(tanajärvenjänis) Lepus fagani *tehuantepecinjänis Lepus flavigularis *(iberianrusakko) Lepus granatensis *Lepus habessinicus *(hainaninjänis) Lepus hainanus *mustajänis Lepus insularis *mantšurianjänis Lepus mandshuricus *Lepus microtis *mustakaulajänis Lepus nigricollis *villakarvajänis Lepus oiostolus *(beringinjänis) Lepus othus *burmanjänis Lepus peguensis *pensasjänis Lepus saxatilis *kiinanjänis Lepus sinensis *etiopianjänis Lepus starcki *Lepus tibetanus *metsäjänis Lepus timidus *(arorusakko) Lepus tolai *valkohäntäjänis Lepus townsendii *yarkandinjänis Lepus yarkandensis ==Lähteet== * === Viitteet === Luokka:Jäniseläimet
Viuhahdus (kappale)

Viuhahdus on Irwin Goodmanin levyttämä kappale, joka levytettiin vuonna 1974. Irwin Goodmanin piti osallistua kappaleella samana vuonna järjestettyyn Syksyn säveleen. Kappale ei kuitenkaan päässyt osallistumaan kilpailuun tehdyn sääntömuutoksen takia. Kappaleen on sanoittanut Vexi Salmi salanimellä Emil von Retee. Kappaleen säveltäjäksi on merkitty useissa yhteyksissä Antti Hammarberg eli Irwin Goodman. Kappaletta on kuitenkin pidetty käännöskappaleena (tai mukaelmana) yhdysvaltalaisen lauluduo Dean & Jeanin vuonna 1963 levytetystä kappaleesta ”Hey Jean, Hey Dean”. Mahdollisesta plagioinnista nousi kohu jo kappaleen levytysvuonna. Kappale ei koskaan päätynyt Irwinin studioalbumeille, vaan se julkaistiin singlenä B-puolellaan ”Pannaan menemään”. Myöhemmin kappale on julkaistu lukuisilla Irwin Goodmanin kokoelmalevyillä. ==Lähteet== Luokka:Vuoden 1974 kappaleet Luokka:Irwin Goodmanin kappaleet Luokka:Vexi Salmen sanoittamat kappaleet Luokka:Suomalaiset käännöskappaleet
Charleston (tanssi)

Charleston on Yhdysvalloissa syntynyt tanssityyli. Se oli 1920-luvun suosituin seuratanssi niin, että koko vuosikymmenen amerikkalaista ja länsieurooppalaista seuraelämäkulttuuria kutsutaan usein ”charleston- aikakaudeksi”. Tanssityyli sai nimensä pianisti James P. Johnsonin samannimisestä kappaleesta, joka taas on nimetty Etelä-Carolinassa sijaitsevan Charlestonin kaupungin mukaan. Kappale nousi suosioon sen soitua vuonna 1923 Broadway-revyyssä Runnin' Wild. Tanssin sanotaan saaneen vaikutteita Kap Verden saarten tanssityylistä.Tanssilajit: Charleston . Rock'n'Roll Dance Club Comets ry. Viitattu 2.6.2014. Charlestonia tanssitaan dixieland- tai ragtime- musiikin tahdissa. Musiikillisessa mielessä charleston on muunnelma muista 4/4-tahtilajissa kulkevista tanssirytmeistä, kuten foxtrotista. Charlestonille on tyypillistä synkopoiva rytmi, jossa kolmannelle tahdinosalle osuva isku on siirretty kahdeksasosan verran aiemmaksi. Charlestonissa tanssija on vuoroin varpaillaan, vuoroin kantapää maassa ja nostaa sääriään vuorotellen ilmaan polvesta taivuttaen (ns. heittoaskel). Charlestonia voidaan tanssia yksin, pareissa tai suuremmassa ryhmässä. Charlestonin sanotaan antaneen vaikutteita muun muassa hip hop- ja street dance-tanssityyleille. ==Lähteet== Luokka:Tanssit
Hungry Heart

Hungry Heart on Suomen Idols-kilpailun ensimmäiseen tuotantokauteen osallistuneen Christian Forssin toinen studioalbumi, joka julkaistiin 12. lokakuuta 2005. Hungry Heart ei menestynyt verrattuna kultaa myyneeseen esikoisalbumiin, sillä toinen albumi ei noussut Suomen viralliselle albumilistalle. Albumin ensimmäinen single ”Half a Chance” julkaistiin elokuussa 2005. Kappale ei noussut singlelistalle. Toisena singlenä julkaistiin albumin nimikappale ”Hungry Heart”, josta julkaistiin myös simlish-versio The Sims 2: Yöelämää-peliä varten. Versiolla Forss laulaa Sims- peleissä käytettävää simglish-kieltä, joka on todellisuudessa siansaksaa. Kolmantena singlenä julkaistiin kappale ”Enough”. == Kappaleet == == Lähteet == Luokka:Vuoden 2005 albumit Luokka:Christian Forssin albumit
Hotelli Sointu

Hotelli Sointu oli Yle TV1:n myöhäisillassa vuosina 2000 ja 2001 esittämä musiikkiviihdeohjelma. Sitä juonsivat Essi Wuorela ja Arto Nyberg. Ohjelman vakioyhtyeessä soittivat muun muassa Pedro Hietanen sekä Tommi Lindell. Ohjelman jokaisessa jaksossa vierailevalle artistille arvottiin aihe, josta tämän tuli neljässä tunnissa loihtia esitettävä kappale. Otsikon lisäksi artistille annettiin yksi lause, joka piti sisällyttää kappaleen sanoitukseen. Pääsääntöisesti artisti myös esitti itse tekemänsä kappaleen. Osa kappaleista jatkoi elämäänsä artistien levyillä. Hotelli Soinnussa vierailivat muun muassa Juice Leskinen, Mikko Alatalo, Ismo Alanko, Tapani Kansa, Remu Aaltonen, Aki Sirkesalo, Pauli Hanhiniemi, Anna Eriksson, Tapio Liinoja ja useita muita. Hotelli Sointu voitti vuonna 2001 Venla-palkinnon musiikkiohjelmien sarjassa. Helsingin Sanomissa Harto Hänninen kehui vuoden 2000 tv-katsauksessaan Hotelli Soinnun pikku hiljaa jämäköityneen ja ilahduttaneen ennakkoluulottomilla sovituksillaan ja duetoillaan. == Lähteet == ==Aiheesta muualla== * "Viikon biisien" arvosteluita * Luokka:2000-vuosikymmenen suomalaiset musiikkiohjelmat Luokka:Yle TV1:n televisio-ohjelmat
Luettelo SM-liigan jäähypörssin voittajista

Tämä on luettelo jääkiekon SM-liigan runkosarjan eniten jäähyminuutteja keränneistä pelaajista vuosittain. Kausi Pelaaja Pelipaikka Joukkue RM 1975–1976 Lalli Partinen P HIFK 116 1976–1977 Mike Hyndman H Kiekkoreipas 111 1977–1978 Hannu Kapanen H HIFK 64 1978–1979 Heikki Riihiranta P HIFK 82 1979–1980 Jari Viitala H Ilves 73 1980–1981 Veli-Pekka Ketola H Ässät 61 1981–1982 Ralph Cox H SaiPa 89 1982–1983 Ralph Cox (2.) H SaiPa 80 1983–1984 Jyrki Paakkarinen H SaiPa 82 1984–1985 Mikko Leinonen H Kärpät 70 1985–1986 Arto Jokinen H JyP HT 85 1986–1987 Brent Sapergia H KalPa 119 1987–1988 Gary Yaremchuk H Kärpät 92 1988–1989 Dave Donnelly H KalPa 98 1989–1990 Dave Moylan P Jokerit 107 1990–1991 Kari Kanervo H JyP HT 102 1991–1992 Tomáš Jelínek H HPK 98 1992–1993 Brian Tutt P Ilves 148 1993–1994 Timo Peltomaa H Ilves 118 1994–1995 Jari Levonen H Ässät 120 1995–1996 Jari Kauppila H JyP HT 111 1996–1997 Jarkko Ruutu H HIFK 155 1997–1998 Toni Mäkiaho H HPK 185 1998–1999 Marko Tuomainen H HIFK 173 1999–2000 Hannes Hyvönen H Blues / HIFK 189 2000–2001 Timo Willman P Blues 155 2001–2002 Roman Vopat H Ilves / HIFK 177 2002–2003 Timo Peltomaa (2.) H Ilves 125 2003–2004 Pasi Nielikäinen H SaiPa 151 2004–2005 Jarkko Ruutu (2.) H HIFK 215 2005–2006 Matt Nickerson P Ässät 236 2006–2007 Pasi Peltonen P Ässät 179 2007–2008 Sami Helenius P Jokerit 198 2008–2009 Matt Nickerson (2.) P Ilves 156 2009–2010 Sami Helenius (2.) P Jokerit / Pelicans 192 2010–2011 Antti Tyrväinen H Pelicans 186 2011–2012 Jarkko Ruutu (3.) H Jokerit 192 2012–2013 Markus Kankaanperä P Tappara 166 2013–2014 Jyri Marttinen P Ässät 160 2014–2015 Otto Karvinen H TPS 173 2015–2016 Ben Blood P Pelicans 160 2016–2017 Markus Kankaanperä (2.) P Sport 158 2017–2018 Ben Blood (2.) P Ässät 207 2018–2019 Otto Karvinen (2.) H Kärpät 131 2019–2020 Martin Berger P KooKoo 183 2020–2021 Martin Berger (2.) P KooKoo 143 2021–2022 Braden Christoffer H JYP 144 2022–2023 Eetu Liukas H HPK 104 2023–2024 Zack Hayes P Sport 119 ==Katso myös== *SM-liigan jäähyennätys ==Lähteet== *Elite Prospects Luokka:Luettelot jääkiekon SM-liigasta Luokka:Luettelot jääkiekkoilijoista
The Amazing Spider-Man (vuoden 2012 videopeli)

The Amazing Spider-Man on Beenoxin kehittämä ja Activisionin julkaisema toimintapeli. Peli on julkaistu vuonna Nintendo 3DS-, PlayStation 3-, PlayStation Vita-, Windows-, Wii- ja Xbox 360 -alustoille. Peli liittyy epilogina samannimiseen elokuvaan ja paljastaa useita juonikohtia. Pelille on julkaistu seuraaja The Amazing Spider-Man 2. == Vastaanotto == Peli on saanut IGN:n arvostelussa arvosanaksi 7.0/10. == Äänirooleissa == == Lähteet == == Aiheesta muualla == * (Xbox 360) * (3DS) * (Wii) * Luokka:Vuoden 2012 videopelit Luokka:Windows-pelit Luokka:PlayStation 3 -pelit Luokka:Xbox 360 -pelit Luokka:Toimintapelit Luokka:Hämähäkkimies-videopelit
Menetetyt

Menetetyt on Eevil Stööstä ja Aztrasta koostuvan rap-duo MNTTT:n ensimmäinen, Monsp Recordsin kautta 1. elokuuta 2014 julkaistu studioalbumi.http://www.basso.fi/index.php?threads/mnttt-eevil- st%C3%B6%C3%B6-aztra-menetetyt-01-08-2014.87008/ Albumilta julkaistiin etukäteen YouTubessa kappaleet "Zombei"https://www.youtube.com/watch?v=Kz2EdLULoPQ ja "F.A.A.R.A.O."https://www.youtube.com/watch?v=DJgz0gbsick. Kappaleista "Menetetyt", "Mystinen" ja "Bela Lugosi" on julkaistu musiikkivideot.https://www.youtube.com/watch?v=dy55uKtogsQ Albumi nousi suoraan Suomen virallisen albumilistan ykkössijalle. == Kappaleet == # # # # # # # # # # # # == Tuottajat == * Aztra 1, 2, 3, 5, 6, 7, 10, 11 * Koksukoo: 4 * DJ Kridlokk: 8, 9 * Emei: 12 http://www.redrum-187.com/phpBB3/viewtopic.php?p=146027#p146027 == Arvostelut == * Helsingin Sanomat: suopeaHelsingin Sanomat == Lähteet == Luokka:Vuoden 2014 esikoisalbumit Luokka:Eevil Stöön albumit Luokka:Aztran albumit
Albissola Marina

Albissola Marina on kunta Pohjois-Italiassa olevassa Savonan maakunnassa Ligurian alueella. Kunta tunnettiin roomalaisten aikaan nimellä Alba Docilia. Keskiaikaisesta Albissola Marinan kaupungista tuli myöhemmin rikkaitten genovalaisten aatelisten lomapaikka. Albissola Marina on ollut tunnettu keramiikastaan jo 1500-luvulta saakka. Kunnan kotisivut == Lähteet == Luokka:Savonan maakunnan kunnat
Myrnohrad

Myrnohrad () on hiilikaivoskaupunki Itä-Ukrainan Donetskin alueella, runsaat 50 kilometriä aluekeskus Donetskista luoteeseen. Heinäkuusta 2020 lähtien se on ollut osa Pokrovskin piiriä. Ukrainan tilastokeskuksen arvion mukaan Myrnohradin kaupungissa oli vuoden 2013 alussa 49 646\. Maaseutuasukkaat mukaan lukien silloisen kaupunkipiirin asukasmääräksi arvioitiin 50 653 asukasta. Ensimmäiset hiilikaivokset paikkakunnalle perustettiin 1910-luvulla (ensimmäisenä vuonna 1911 kaivos numero 1, nykyään Tsentralnaja-kaivos). Vuonna 1934 perustettiin Novyi Donbassin taajama (), ja 1935 kaksi paikkakunnan kaivoksista nimettiin tunnetun bulgarialaisen kommunistipoliitikko Georgi Dimitrovin mukaan. Vuonna 1957 koko taajaman nimeksi muutettiin Dimitrov (), ja vuonna 1965 se sai kaupungin aseman. Vuonna 2016 kaupungin nimeksi muutettiin Myronhrad. Seudulla oli toukokuun 2014 lopulla Ukrainan hallitusvaltaa vastustavia ja yleistä järjestystä häiritseviä aseistettuja separatisteja (terroristeja), joita maan turvallisuusviranomaiset pyrkivät riisumaan aseista.Infografika: ATO v Donbasse: pozitsii ukrainskih silovikov i terroristov, 26.5.2014, tietotoimisto LIGABiznesInform, liga.net, viitattu 2.6.2014 == Lähteet == ==Aiheesta muualla== Luokka:Donetskin alueen kaupungit Luokka:Pokrovskin piiri
Kare Eskola

Kare Eskola (s. 1977) on suomalainen freelance-toimittaja, joka on erikoistunut taide- ja kansanmusiikkiin. Keuruulla varttunut Eskola opiskeli aluksi Tampereen teknillisessä yliopistossa ympäristötekniikkaa, mutta vaihtoi vuoden jälkeen Turun yliopistoon opiskelemaan musiikkitiedettä ja muita humanistisia aineita. Hän tuli Yleisradion musiikkitoimitukseen alun perin kesätoimittajaksi vuosituhannen vaihteen paikkeilla.Eskolan haastattelu Risto Nordellin Riston valinta -ohjelmassa, Yle Radio 1 1.6.2016. Hän tekee Yle Radio 1 -kanavalle ohjelmaa ”Välilevyjä” ja uusia konserttimusiikin äänilevyjä arvioivaa katsausta ”Uudet levyt”.Kare Eskola , Yle Radio 1. Viitattu 2.6.2014. Hän on tehnyt levyarvioita ja musiikkiaiheisia juttuja myös muun muassa musiikkilehti Rondoon. Hän toimitti yhdessä Pekka Tapani Laineen ja Anu Holttisen kanssa vuonna 2016 ensiesitetyn tv- ja radio-ohjelmakokonaisuuden Klassinen SuomiKlassinen Suomi, Yleisradio. Viitattu 1.6.2016.. Kare Eskolan äiti on kirjailija ja lasten radio-ohjelmien tekijä Hannele Huovi, ja Eskola on esiintynyt lapsena Yleisradion tuottamissa ohjelmissa.Tältä näyttävät tutut radioäänet! Iltalehti 18.12.2011. Viitattu 2.6.2014. Hän näytteli pääosaa Raili Ruston televisioelokuvassa Leija (1989) ja sivuosaa Rauni Mollbergin elokuvassa Ystävät, toverit (1990).Leija, joka ei osannut lentää, Yle Elävä arkisto. Viitattu 2.6.2014. ==Lähteet== ==Aiheesta muualla== *Kare Eskolan haastattelu Yle Klassinen -sivustolla Luokka:Vuonna 1977 syntyneet Luokka:Suomalaiset musiikkivaikuttajat Luokka:Suomalaiset radiotoimittajat Luokka:Elävät henkilöt Luokka:Suomalaiset lapsinäyttelijät Luokka:Ylen toimittajat
Šah’tarsk

Šah’tarsk () tai Šahtjorsk () on Itä-Ukrainan Donetskin alueen itäosissa, noin 50 kilometriä aluekeskus Donetskin itään sijaitseva hiilikaivoskaupunki ja kaupunkipiiri. Ukrainan tilastokeskuksen arvion mukaan Šah’tarskin kaupungissa oli vuoden 2013 alussa 51 007 asukasta. Šah’tarskin kaupunkipiiriin kuului kaupungin lisäksi neljä kaupunkityyppistä taajamaa ja maaseutukylien asukkaita, joten koko kaupunkipiirin väkiluku oli 60 942\. Šah’tarskin kaupunki oli myös ympäröivän 19 763 asukkaan Šah’tarskin piirin hallintokeskus. Seudulla katsotaan olleen asutusta jo 5. vuosisadalla eaa. Vuonna 1721 seudulta löydettiin hiiltä. Ensimmäinen Venäjän keisarikunnan taajama, sloboda Oleksijivo-Orlivku eli Aleksejevo-Orlovka () seudulle perustettiin 1764, mitä vuotta pidetään paikkakunnan perustamisvuotena. Vuosina 1901-1903 paikkakunnalle perustettiin kolme pientä hiilikaivosta, jotka alkoivat tuottaa hiiltä lähiseudun teollisuudelle ja rautatielle. Sittemmin kaivoksia perustettiin lisää ja myös asutus lisääntyi. Elokuun 20. päivänä 1953 kolme seudun asutusta Oleksijivo-Orlivku, Katyk ja Olh’ovtšyk yhdistettiin kaupungiksi, joka sai nimen Šah’tarsk. Kaupungin nimi viittaa kaivoksiin (esimerkiksi = kaivoskaupunki) tai kaivosmiehiin (). Toukokuun 2014 lopulla seudulla oli Ukrainan hallitusvaltaa vastustavia ja yleistä järjestystä häiritseviä aseistettuja separatisteja (terroristeja), joita maan turvallisuusviranomaiset pyrkivät riisumaan aseista.Infografika: ATO v Donbasse: pozitsii ukrainskih silovikov i terroristov 26.5.2014, tietotoimisto LIGABiznesInform, liga.net, viitattu 2.6.2014, Kaupungista taisteli Kansantasavaltojen liiton kanssa Ukrainan asevoimien 25. maahanlaskuprikaati.«Прощайте, шансов нет!» 1.8.2014 Rusvesna.su. == Lähteet == ==Aiheesta muualla== Luokka:Donetskin alueen kaupungit Luokka:Horlivkan piiri
Altare

Altare on kunta Pohjois-Italiassa olevassa Savonan maakunnassa Ligurian alueella. Altare on ollut tunnettu lasin valmistuksesta. 1900-luvun alussa rakennetussa Villa Rosassa on lasin valmistukselle omistettu museo, Museo dell’Arte Vetraria Altarese. [ http://www.comune.altare.sv.it] Kunnan kotisivut == Lähteet == Luokka:Savonan maakunnan kunnat
Hetken maailma on tässä

Hetken maailma on tässä on suomalaisen poplaulaja PistePisteen esikoisalbumi, joka julkaistiin 30. elokuuta 2013. Albumi nousi neljäksi viikoksi Suomen viralliselle albumilistalle, jossa sen paras sijoitus oli 20:s. Albumin on tuottanut DJ Mobster. Albumin ensimmäinen single ”Elän sut uudestaan” julkaistiin 2. huhtikuuta 2012. Vaikka kappaleen musiikkivideota on katsottu YouTubessa yli 1,5 miljoonaa kertaa, ei kappale kuitenkaan noussut lataus- tai singlelistalle. Toinen single ”Viljaa” julkaistiin 25. tammikuuta 2013. Albumin nimikappaleesta tehty kolmas single nousi levyn suurimmaksi hitiksi nousten parhaimmillaan lataulistan 22:nneksi sekä radioiden neljänneksi soitetuimmaksi kappaleeksi. YouTubessa kappaleen musiikkivideota on katsottu yli 900 000 kertaa. Syksyllä 2013 albumilta julkaistiin vielä singlenä ”Yksinäisyyden haudalla” -kappale. == Kappaleet == == Lähteet == Luokka:Vuoden 2013 esikoisalbumit Luokka:Suomalaiset popalbumit
Bret McKenzie

Bret McKenzie (s. 1976) on uusiseelantilainen muusikko, näyttelijä ja koomikko, joka tunnetaan Flight of the Conchords -duon toisena osapuolena Jemaine Clementin rinnalla. Kaksikko on pääosassa BBC:n radiokuunnelmasarjassa sekä HBO:n kahden tuotantokauden mittaisessa televisiosarjassa Flight of the Conchords (2007–2009). McKenzie on näytellyt Peter Jacksonin Taru sormusten herrasta- ja Hobitti-elokuvatrilogioissa ja kirjoittanut Oscar-palkitun kappaleen ”Man or Muppet” elokuvaan The Muppets (2011). Ensimmäisessä Taru sormusten herrasta -elokuvassa, Sormuksen ritareissa (2001), McKenziellä on vain parin sekunnin mittainen vuorosanaton rooli. Hän esittää Elrondin neuvonpitoon osallistuvaa haltiaa. Jotkut katsojat kiinnittivät kuitenkin huomionsa McKenzieen ja nimettömän hahmon ympärille syntyi pieni internet- ilmiö. Hahmo sai kutsumanimen Figwit, lyhenteenä hänen lyhyttä esiintymistään kuvaavasta lausahduksesta ”Frodo is grea ... who is that?” (suomeksi jotakuinkin ”Frodo on mahtav– – kuka tuo on?”). Elokuvantekijätkin huomasivat ilmiön ja McKenzie pääsi uusimaan roolinsa trilogian päätösosassa, Kuninkaan paluussa (2003). Tällä kertaa hän sai myös yhden repliikin. Vuosikymmentä myöhemmin McKenzie sai roolin Lindirinä, Rivendellin haltiana, Jacksonin Hobitti-elokuvatrilogiassa. == Lähteet == == Aiheesta muualla == * Luokka:Uusiseelantilaiset muusikot Luokka:Uusiseelantilaiset näyttelijät Luokka:Vuonna 1976 syntyneet Luokka:Elävät henkilöt
Tyttöjä! Tyttöjä! Tyttöjä!

Tyttöjä! Tyttöjä! Tyttöjä! () on vuonna 1962 ilmestynyt yhdysvaltalainen musiikkielokuva, jonka pääosaa esitti Elvis Presley. Elokuvan käsikirjoituksesta vastasivat Allan Weiss ja Edward Anhalt. Weiss ja elokuvan tuottaja Hal B. Wallis tekivät yhdessä Elviksen kanssa viisi muutakin elokuvaa. Elokuva sai ensi-iltansa Yhdysvalloissa 21. marraskuuta 1962 ja Suomessa 22. maaliskuuta 1963. Suomen TV:ssä elokuva on nähty kahdesti. Ensin TV1:ssä Mainostelevision esittämänä 23. elokuuta 1980 ja toisen kerran Kolmoskanavalla 4. heinäkuuta 1990. Elokuva oli vuonna 1963 ehdolla Golden Globe palkinnon voittajaksi Musikaalien sarjassa. Lisäksi Laurel-palkinnon arvosteluraati listasi ko. vuonna elokuvan kolmanneksi parhaaksi musiikkielokuvaksi ja Elviksen toiseksi parhaaksi miespääosan esittäjäksi musiikkielokuvien sarjassa. == Rooleissa == == Lähteet == Luokka:Yhdysvaltalaiset elokuvamusikaalit Luokka:Vuoden 1962 yhdysvaltalaiset elokuvat Luokka:Elvis Presleyn elokuvat Luokka:Norman Taurogin ohjaamat elokuvat Luokka:Elokuvat kalastuksesta
Savona

Savona on kaupunki Pohjois-Italiassa olevalla Ligurian alueella. Se on samannimisen Savonan maakunnan pääkaupunki. Kaupungilla on pitkät perinteet merenkulussa, ja se on edelleen tärkeä satamakaupunki. Se on myös usein risteilyalusten vierailupaikka. Kunnan kotisivut == Nähtävyyksiä == Kaupungin symboli on 1300-luvulta oleva torni Torre Leon Pancaldo. Se on vanhan kaupunginmuurin ainoa jäljellä oleva osa. Se sijaitsee satamassa, ja sen seinämässä on Savonan pyhimyksen Nostra Signora della Misericordian marmorinen patsas. Kunnan matkailusivut == Lähteet == Luokka:Ligurian kaupungit Luokka:Savonan maakunnan kunnat
Luís Neto

Luís Carlos Novo Neto (s. 26. toukokuuta 1988 Póvoa de Varzim) on portugalilainen jalkapalloilija. Hän on viimeksi edustanut kotimaassaan Sportingia kausilla 2019–2024 ja on pelipaikaltaan keskuspuolustaja. == Seurajoukkueura == Neto on kotikaupunkinsa jalkapalloseura Varzim Sport Clubin kasvatti, jonka nuorisoakatemiaan hän liittyi 10-vuotiaana. Ensimmäisen ottelunsa edustusjoukkueessa hän pelasi 10. helmikuuta 2007, kun Varzim kohtasi Benfican Portugalin cupissa. Seuran edustusjoukkue pelasi maan toiseksi korkeimmalla sarjatasolla Segunda Ligassa, mutta Neton peliaika jäi joukkueessa hyvin vähäiselle ensimmäisten neljän kauden aikana. Heinäkuussa 2011 Neto siirtyi ilmaisella siirrolla pääsarjajoukkue Nacionaliin. Hän onnistui murtautumaan joukkueen avauskokoonpanoon ja herätti hyvillä esityksillään kiinnostusta muissa suurseuroissa, kuten Portossa ja Arsenalissa.CD Nacional rattled as Arsenal come in for Luis Neto Yahoo! Sports. Viitattu 2.6.2014. Nacional rejeitou três milhões por alvo do FC Porto Diário de Notícias. Viitattu 2.6.2014. Neto kuitenkin päätyi kesällä 2012 italialaiseen Sienaan, joka maksoi hänestä 1,7 miljoonan euron siirtokorvauksen.Neto è un giocatore del Siena, ha scelto la maglia numero 13 AC Siena. Viitattu 2.6.2014. Neto kuului Sienan avainpelaajiin kauden ensimmäisen puoliskon aikana ja teki muun muassa ensimmäisen maalinsa ottelussa Romaa vastaan. Hän siirtyi 1. helmikuuta 2013 maanmiestensä Bruno Alvesin ja Dannyn edustamaan venäläiseen Pietarin Zenitiin. Siellä hän pelasi yli kuusi vuotta mutta oli välillä kauden 2017–2018 lainalla turkkilaisseura Fenerbahçessa. Kesällä 2019 hän siirtyi Sportingiin. == Maajoukkueura == Neto teki ensiesiintymisensä Portugalin maajoukkueessa 6. helmikuuta 2013 ystävyysottelussa Ecuadoria vastaan.Seleção made to pay for defensive frailties PortuGOAL. Viitattu 2.6.2014. Hän kuului Portugalin kokoonpanoon vuoden 2014 MM-kilpailuissa mutta ei päässyt turnauksessa pelaamaan.Paulo Bento announces Portugal's 23-man World Cup squad PortuGOAL. Viitattu 2.6.2014. == Lähteet == == Aiheesta muualla == * Luís Neton esittely ja tilastot Footballzz-sivustolla Luokka:Portugalilaiset jalkapalloilijat Luokka:Vuonna 1988 syntyneet Luokka:Elävät henkilöt